

## MINISTRIA E DREJTËSISË DREJTORIA E NDIHMËS JURIDIKE FALAS

**NJOFTIM PËR VENDE VAKANTE PARALIGJORË PRANË QENDRËS SË SHËRBIMIT TË NDIHMËS JURIDIKE PARËSORE TIRANË**

Në zbatim të ligjit Nr. 111/2017 “Për ndihmën juridike garantuar nga shteti”, Kodit të Punës të Republikës së Shqipërisë si dhe projektit “Angazhimi i paraligjorëve në kuadër të rritjes së aksesit në shërbimet e ndihmës juridike të komuniteteve vulnerabël” me Fondacionin Shoqëria e Hapur për Shqipërinë, shpall procedurat e rekrutimit për 2 (dy) Paraligjorë pranë Qendrës së Shërbimit të Ndihmës Juridike Parësore Tiranë.

**INFORMACION I PËRGJITHSHËM MBI ROLIN E PARALIGJORËVE:**

Përpos ndryshimeve të fundit që ka pësuar legjislacioni për ndihmën juridike të garantuar nga shteti si dhe masave të ndërmara nga Ministria e Drejtësisë dhe Drejtoria e Ndihmës Juridike Falas për mbulimin tërësor të Republikës së Shqipërisë sipas qarqeve me ofrues të shërbimit të ndihmës juridike parësore dhe dytësore, është e vështirë të mbulohen plotësisht nevojat për ndihmë ligjore të komuniteteve të ndryshme.

Sikurse rezulton edhe nga eksperienca e shteteve e ndyshme, është e nevojshme që ofrimi i shërbimit të ndihmës juridike parësore të ketë një qasje më proaktive me qëllim identifikimin paraprak të kategorive më në nevojë të cilët hasen me problematika ligjore dhe ofrimin e shërbimeve pranë individëve dhe komuniteteve në nevojë dhe në mënyrë më të qëndrueshme.

Si rrjedhojë, përfshirja e paraligjorëve në ofrimin e ndihmës juridike është një mundësi mjaft e mirë sa i përket identifikimit të komuniteteve në nevojë si dhe vendossjes së një lidhje të drejtpërdrejtë mes qendrave të shërbimit të ndihmës juridike, organizatave jofitimprurëse dhe institucioneve shtetërore me komunitetin.

**KËRKESA TË POSAÇME:**

* Të zotërojë diplomë të nivelit "Bachelor” në Drejtësi ose Shkenca Shoqërore; (*Masteri përbën përparësi)*
* Të ketë jo më pak se 1 vit eksperiencë pune;
* Të ketë aftësi të mira komunikuese;
* Të ketë aftësi analitike;
* Të jetë i aftë të marrë vendime dhe të menaxhojë situata të paparashikuara;
* Të ketë aftësi shumë të mira bashkëpunuese me komunitetin;
* Të ketë aftësi lidershipi ose potencial për t’u bërë udhëheqës në komunitet;
* Të ketë ndjeshmëri ndaj shkeljeve të të drejtave të njeriut;

**DETYRAT KRYESORE TË PARALIGJORIT:**

* Identifikimi i kategorive në nevojë në qarkun e Tiranës por jo vetëm, të cilët hasen me problematika ligjore (*me fokus komunitetet Rome dhe Egjiptiane; anëtarët e komunitetit LGTBIQ; personat me aftësi të kufizuar; personat e kthyer nga zonat e luftës Siri/Irak, etj*.);
* Identifikimi i rasteve strategjike që prekin komunitetet;
* Ndërgjegjësimi dhe edukimi ligjor i komuniteteve përmes zhvillimit të seancave informuese;
* Këshillimi paraligjor për zgjidhjen e problemit nëpërmjet dhënies së informacioneve lidhur me legjislacionin në fuqi, të drejtat dhe detyrimet e parashikuara në ligj;
* Adresimi i rasteve pranë Qendrave të Shërbimit të Ndihmës Juridike Parësore dhe Organizatave Jofitimprurëse të Autorizuara;
* Angazhimi në ofrimin e shërbimit të ndihmës juridike parësore telefonike përmes numrit të gjelbër 08001010, nëpërmjet orientimit të punonjësve me trajnim të posaçëm.
* Krijimi i një rrjeti me paraligjorët e tjerë të angazhuar pranë Organizatave Jofitimprurëse me fokus bashkëpunimin në referimin e rasteve dhe zgjidhjen e problematikave

## DOKUMENTACIONI, MËNYRA DHE AFATI I DORËZIMIT

Kandidatët duhet të dorëzojnë dokumentat si më poshtë:

a -Kërkesë për pozicionin

b-Jetëshkrim i aplikantit (CV, sipas formatit të europass);

1. Fotokopje të diplomës
2. Fotokopje të librezës së punës (të gjitha faqet që vërtetojnë eksperiencën në punë); e- Fotokopje të letërnjoftimit (ID);
3. Vërtetim të gjendjes shëndetësore;
4. Vetëdeklarim të gjendjes gjyqësore.

j- Çdo dokumentacion tjetër që vërteton dokumentet e përmendura në jetëshkrimin tuaj;

Dokumentat duhet të dorëzohen me postë në Zyrat e Drejtorisës së Ndihmës Juridike Falas brenda **datës 21.07.2021.**

Adresa: Drejtoria e Ndihmës Juridike Falas, Rruga e Barrikadave, Nd. 18, Hyrja 6, Zyra Nr. 10- III